Vzorec internega akta (na podlagi poslovnega prostora)

Na podlagi 6. odstavka 5. člena Zakona o davčnem potrjevanju računov (ZDavPR, Ur. l. RS, št 57/15) je zavezanec ___________________, s sedežem na ____________________, davčna številka: _______________, dne ___________________ sprejel


SKLEP ŠT. ___
o popisu poslovnih prostorov, dodelitvi oznak poslovnim prostorom in pravilih za dodeljevanje zaporednih številk računov


1. člen

S tem sklepom se zavezanec zavezuje, da bo od dneva uveljavitve ZDavPR za izdajo računov, ki bodo oz. se pričakuje, da bodo plačani v gotovini, uporabljal elektronsko napravo za izdajo računov in določil pravila za določitev zaporednih številk svojih izdanih računov. S tem namenom opravi popis svojih poslovnih prostorov in le-tem določi posebne oznake za namen davčnega potrjevanja izdanih računov. Hkrati tudi določi oznako fizične osebe, ki izdaja račune z uporabo elektronske naprave za izdajo računov z navedbo davčne številke teh fizičnih oseb.

S tem sklepom zavezanec tudi določa način poslovanja z gotovino, s katero razpolaga na osnovi gotovinsko plačanih izdanih računov.

2. člen

Izdani račun zavezanca bo sestavljen iz oznake poslovnega prostora, oznake elektronske naprave in zaporedne številke računa. Številka računa se določa po vsakem poslovnem prostoru s pričetkom veljavnosti ZDavPR, in sicer od zaporedne številke 1 do vključno številke „n“, na dan 31.12. tekočega leta, upoštevaje pravilo zaporedja računa. Vsako poslovno leto se številka računa ponovno prične z zaporedno številko 1.

3. člen

Popis poslovnih prostorov z označbo poslovnega prostora za potrebe izdajanja računov z uporabo elektronske naprave je določen na naslednji način:

	Oznaka poslovnega prostora
	Naslov poslovnega prostora
	Številka katastrske občine
	Številka stavbe
	Številka dela stavbe

	ORD1
	
	
	
	

	ORD2
	
	
	
	

	ORD3
	
	
	
	



4. člen

V vsakem poslovnem prostoru uporablja zavezanec ______ (število elektronskih naprav) elektronskih naprav za izdajanje računov. Za elektronske naprave in za oznako fizične osebe za izdajanje računov se uporabljajo naslednje oznake:


	Oznaka poslovnega prostora
	Oznaka elektronske naprave
	Oznaka fizične osebe

	ORD1
	BLAG1
	DŠ _ _ _ _ _ _ _ _ oznaka DR
DŠ _ _ _ _ _ _ _ _ oznaka SMS

	ORD2
	BLAG1

	DŠ _ _ _ _ _ _ _ _ oznaka DR
DŠ _ _ _ _ _ _ _ _ oznaka SMS

	ORD3
	BLAG1
	DŠ _ _ _ _ _ _ _ _ oznaka DR
DŠ _ _ _ _ _ _ _ _ oznaka SMS



5. člen

Za vse poslovne prostore se uporablja enotni sistem številčenja izdanih računov, kar pomeni, da si bodo zaporedne številke izdanih računov sledile po zaporedju od 1 do „n“, ne glede na dejstvo, da je posamezni račun bil izdan na elektronskih napravah po posameznih poslovnih prostorih.

Primer izstavitve računov in izpisa številke izdanega računa po časovnem zaporedju:

V ORD1 so izdani prvi trije računi, v ORD2 je izdan naslednji račun, v ORD3 sta nato izdana dva računa in v ORD1 še en račun. Prva tri računa  v ORD1 je izdala SMS, četrti račun je izdal DR v ORD2, naslednja dva računa v ORD3 sta izdala enega DR in enega SMS, sedmi račun v ORD1 pa
je izdala ponovno SMS.  

Izdani računi bodo imeli v navedenem primeru naslednje številke računov in naslednje označbe izdajatelja fizične osebe:

	Številka računa
	Oznaka fizične osebe izdajatelja računa

	ORD1-BLAG1-1
	SMS

	ORD1-BLAG1-2
	SMS

	ORD1-BLAG1-3
	SMS

	ORD2-BLAG1-4
	DR

	ORD3-BLAG1-5
	DR

	ORD3-BLAG1-6
	SMS

	ORD1-BLAG1-7
	SMS



6. člen

Na osnovi in v skladu z 2. odstavkom 1. člena tega sklepa bodo denarna sredstva iz naslova gotovinskih plačil računov po izteku delovnega časa vsake ordinacije v celoti prenesena iz blagajne v gospodinjstvo.

7. člen


Ta sklep prične veljati z dnem sprejema sklepa, uporablja pa se od 02.01.2016 dalje.

